ಮೇ ೧, ೨೦೦೫ರಂದು, ಸೋನಿ ಎರಿಕ್‌ಸನ್‌‌ ಜಾಗತಿಕ ಪ್ರಶಸ್ತಿಯ ಪ್ರಾಯೋಜಕರಾಗಲು WTA ಟೂರ್‌ ಪಂದ್ಯಾವಳಿಗೆ ೬ ವರ್ಷಗಳ ಕಾಲಕ್ಕೆ ೮೮ ದಶಲಕ್ಷ US ಡಾಲರ್‌ಗಳ ಮೊತ್ತದ ವ್ಯವಹಾರದ ಮೂಲಕ ಒಪ್ಪಿಗೆ ಸೂಚಿಸಿತು. ಮಹಿಳೆಯರ ವೃತ್ತಿಪರ/ಪ್ರೊ ಟೆನ್ನಿಸ್‌‌ ಪ್ರವಾಸೀ ಪಂದ್ಯಾವಳಿಯನ್ನು ಸೋನಿ ಎರಿಕ್‌ಸನ್‌‌ WTA ಟೂರ್‌‌ ಎಂದು ಮರುನಾಮಕರಣಗೊಳಿಸಲಾಯಿತು. ಕೇವಲ ಒಂದು ತಿಂಗಳ ನಂತರ ಜೂನ್‌ ೭ರಂದು, ಸಂಸ್ಥೆಯು ವೆಸ್ಟ್‌‌ ಇಂಡೀಸ್‌ ತಂಡದ ದಾಂಡಿಗರು/ಬ್ಯಾಟ್ಸ್‌‌‌ಮನ್ನುಗಳಾದ ಕ್ರಿಸ್‌ ಗೇಲ್‌ ಹಾಗೂ ರಾಮ್‌ನರೇಶ್‌‌ ಸರವಣ್‌‌ ಅವರುಗಳ ಪ್ರಾಯೋಜಕತ್ವವನ್ನು ಘೋಷಿಸಿತು.

ಅಕ್ಟೋಬರ್‌‌ ೨೦೦೫ರಲ್ಲಿ, ಸೋನಿ ಎರಿಕ್‌ಸನ್‌‌ UIQ ೩ರ ಮೇಲೆ ಆಧರಿಸಿದ ಪ್ರಥಮ ಸಂಚಾರಿ ದೂರವಾಣಿಯಾದ P990ಅನ್ನು ಸಾದರಪಡಿಸಿತು.

ಜನವರಿ ೨, ೨೦೦೭ರಂದು, ಸೋನಿ ಎರಿಕ್‌ಸನ್‌‌ ಸ್ಟಾಕ್‌ಹೋಮ್‌‌ನಲ್ಲಿ ತನ್ನ ಸಂಚಾರಿ ದೂರವಾಣಿಗಳಲ್ಲಿ ಕೆಲವನ್ನು ಭಾರತದಲ್ಲಿ ಉತ್ಪಾದಿಸಲಾಗುತ್ತದೆ ಎಂದು ಘೋಷಿಸಿತು. ತನ್ನ ಎರಡು ಹೊರಗುತ್ತಿಗೆ ಪಾಲುದಾರರಾದ ಫ್ಲೆಕ್ಸ್‌ಟ್ರಾನಿಕ್ಸ್‌‌ ಹಾಗೂ ಫಾಕ್ಸ್‌‌ಕಾನ್‌‌ಗಳು ಪ್ರತಿ ವರ್ಷಕ್ಕೆ ೧೦ ದಶಲಕ್ಷ ಸಂಚಾರಿ ದೂರವಾಣಿಗಳನ್ನು ೨೦೦೯ರ ಹೊತ್ತಿಗೆ ಉತ್ಪಾದಿಸಲಿವೆ ಎಂದೂ ಘೋಷಿಸಿತು. ಕಂಪೆನಿಯ CEO ಮೈಲ್ಸ್‌ ಫ್ಲಿಂಟ್‌‌‌ ಭಾರತದ ಸಂಪರ್ಕ/ಸಂವಹನ ಸಚಿವ ದಯಾನಿಧಿ ಮಾರನ್‌‌‌‌‌‌‌‌ರವರೊಂದಿಗೆ ಚೆನ್ನೈನಲ್ಲಿ ಆಯೋಜಿಸಿದ್ದ ಪತ್ರಿಕಾ ಅಧಿವೇಶನವೊಂದರಲ್ಲಿ ಭಾರತವು ವಿಶ್ವದಲ್ಲೇ ಅತ್ಯಂತ ಹೆಚ್ಚು ಅಭಿವೃದ್ಧಿಗೊಳ್ಳುತ್ತಿರುವ ಮಾರುಕಟ್ಟೆಗಳಲ್ಲಿ ಒಂದಾಗಿದ್ದು ಸೋನಿ ಎರಿಕ್‌ಸನ್‌‌ಗೆ GSM ಸಂಚಾರಿ ದೂರವಾಣಿಗಳ ೧೦೫ ದಶಲಕ್ಷ ಬಳಕೆದಾರರೊಂದಿಗೆ ಆದ್ಯತಾ ಮಾರುಕಟ್ಟೆಯಾಗಿದೆ ಎಂದು ಘೋಷಿಸಿದರು.

ಫೆಬ್ರವರಿ ೨, ೨೦೦೭ರಂದು, ಸೋನಿ ಎರಿಕ್‌ಸನ್‌‌ UIQ ಟೆಕ್ನಾಲಜಿ ಎಂಬ, ಸ್ವೀಡಿಷ್‌‌‌ ತಂತ್ರಾಂಶ ಕಂಪೆನಿಯನ್ನು Symbian Ltd.ನಿಂದ ಸ್ವಾಧೀನಪಡಿಸಿಕೊಂಡಿತು. UIQ ಒಂದು ಸ್ವತಂತ್ರ ಕಂಪೆನಿಯಾಗಿಯೇ ಉಳಿಯಲಿದೆ ಎಂದು, ಮೈಲ್ಸ್‌ ಫ್ಲಿಂಟ್‌‌‌ ಘೋಷಿಸಿದರು.

ಅಕ್ಟೋಬರ್‌‌ ೧೫, ೨೦೦೭ರಂದು, ಸೋನಿ ಎರಿಕ್‌ಸನ್‌‌ ಸಿಂಬಿಯನ್‌ ಸ್ಮಾರ್ಟ್‌ಫೋನ್‌ ಷೋ ಕಾರ್ಯಕ್ರಮದಲ್ಲಿ ತಾವು ತಮ್ಮ UIQ ಷೇರುಗಳಲ್ಲಿ ಅರ್ಧದಷ್ಟನ್ನು Motorolaಗೆ ಮಾರಲಿದ್ದೇವೆಂದು ಆ ಮೂಲಕ UIQ ತಂತ್ರಜ್ಞಾನವನ್ನು ಎರಡು ಬೃಹತ್‌‌ ಸಂಚಾರಿ ದೂರವಾಣಿ ಕಂಪೆನಿಗಳ ಒಡೆತನದಲ್ಲಿರುವಂತೆ ಮಾಡಲಿದ್ದೇವೆಂದು ಘೋಷಿಸಿತು.

ತರುವಾಯ
ವಾಕ್‌‌ಮನ್‌‌ ಹಾಗೂ ಸೈಬರ್‌-ಷಾಟ್‌‌ ದೂರವಾಣಿಗಳ ಯಶಸ್ಸು
ಕಾರ್ಯನಿರ್ವಹಣೆಗಳು
ಜಂಟಿ ಉದ್ಯಮದ ಹಿನ್ನೆಲೆ